Stornoway
Stornoway (škotsko-gelski: Steòrnabhagh) je najveći grad arhipelaga Vanjski Hebridi od 5,714 stanovnikai najveća luka na sjeverozapadu Škotske.

On je i administrativni centar Područnog vijeća (council area) i 
Namjesništva (lieutenancy area) - Comhairle nan Eilean Siar.

Geografske karakteristike
Stornoway leži na većem - sjevernom dijelu - Lewis, najvećeg otoka tog arhipelaga Lewis i Harris, i to u velikoj uvali, okrenutoj 
prema škotskoj obali.

Historija
Stornoway  je izrastao u 18. vijek kao ribarsko naselje, na tada vrlo unosne haringe. Vremenom je ribolov propao, ali se razvila
tekstilna industrija proizvodnja poznatog Harris tvida.

Nekad je bio dio historijske grofovije Ross-shire u historijskoj regiji Ross i Cromarty.

Privreda i transport
Stornoway je prije svega administrativno - trgovačko servisni centar cijelog arhipelaga Vanjski Hebridi. Pored toga za 
lokalnu ekonomiju je sve važniji turizam.

Stornoway je najbliži škotskoj obali, pa iz njega svakodnevno plove trajekti za  Ullapool u Highlandsu, vožnja 
traje oko 3 sata.

Pored toga grad ima aerodrom  (IATA: SYY, ICAO: EGPO) sa vezama sa Edinburghom, Glasgowom i 
Invernessom.

Izvori

Vanjske veze 

 Explore Stornoway Isle of Lewis na portalu  Explore Scotland  
Gradovi u Škotskoj